
తెలంగాణ రాష్ట్రంలో ప్రస్తుతం 7 లక్షల మంది బీడీ కార్మికులు వున్నారు. వారిలో సగం మంది కార్మికులు మాత్రమే సుమారు 3 లక్షలు రూ. 1000 జీవన భృతి అందుకుంటున్నారు. మిగతా కార్మికులకు జీవనభృతి అందడం లేదు. దీనికి ముఖ్యకారణం ‘2014 కటాఫ్ తేదీ’. దీన్ని తీసివేస్తే మిగతా కార్మికులు కూడా జీవనభృతి ద్వారా లబ్ధిపొందుతారు. అలాగే రాష్ట్ర ప్రభుత్వం ఇచ్చే రూ.1000 జీవనభృతిని రూ.5000లకు పెంచాలి. ప్రస్తుత రోజుల్లో సామాన్య ప్రజలు మార్కెట్కు వెళ్లి నెలకు సరిపడ కనీస నిత్యావసర సరుకులు తెచ్చుకోవాలంటే రూ.3 నుంచి 4 వేల దాకా అవుతున్నాయి. దీనిని రాష్ట్ర ప్రభుత్వం పరిశీలించి జీవనభృతి పెంచాలి. రాష్ట్ర ముఖ్యమంత్రి కేసీఆర్ గారు ప్రతి పీఎఫ్ ఉన్న కార్మికుడు దరఖాస్తు చేసుకోవాలని చెప్పారు. కార్మికులందరూ దరఖాస్తు చేసుకున్నారు. ఇప్పటికి ఆరు నెలలు గడిచింది. అధికారులను అడిగితే 2014 కటాఫ్ తేదీ ఉంది అంటున్నారు. కావున ఈ నిబంధనను తొలగించాల్సిన అవసరం ఉంది.- రాచకొండ మనోహర్ రాజగోపాల్పేట, సిద్దిపేట జిల్లా

telamgaana rashtramlo prastutam 7 lakshala mandi beedy kaarmikulu vunnaru. vaarilo sagam mandi kaarmikulu matrame sumaru 3 lakshalu roo. 1000 jeevana bhruti andukuntunnaru. migata kaarmikulaku jeevanabhruti andadam ledu. deeniki mukhyakaaranam ‘2014 kataf tedee’. deenni teesiveste migata kaarmikulu kuudaa jeevanabhruti dwara labdhipondutaaru. alaage rashtra prabhutvam iche roo.1000 jeevanabhrutini roo.5000laku penchaali. prastuta rojullo saamaanya prajalu marketku velli nelaku saripada kaneesa nityavasara sarukulu techukovalante roo.3 nunchi 4 vela daka avutunnaayi. deenini rashtra prabhutvam pariseelinchi jeevanabhruti penchaali. rashtra mukhyamantri kcr gaaru prati pf unna kaarmikudu darakhastu chesukovalani cheppaaru. kaarmikulandaruu darakhastu chesukunnaru. ippatiki aaru nelalu gadichindi. adhikaarulanu adigithe 2014 kataf tedee undi antunnaru. kaavuna ee nibandhananu tolaginchaalsina avasaram undi.- rachakonda manohar rajagopalpeta, siddipeta jilla